Pynappelpoffers met rumkaramel
JY LEES NOU Pynappelpoffers met rumkaramel
Pynappel en rum is 'n Karibiese kombinasie so reg uit die koshemel. Voeg karamel en 'n titseltjie tiemie by, en dit word 'n uitsonderlike lekkerny.
'n Mens loop dikwels resepte vir pyn- appelpoffertjies raak wat met ingemaakte pynappel gemaak word, maar hierdie weergawe, met vars pynappel en 'n bietjie tiemie, is vir my soveel lekkerder. Jy kan die poffers as nagereg voorsit met 'n skep geklopte room of vanieljeroomys daarby.
200 g vars pynappel, baie fyngekap
2 ml vars, fyngekapte tiemieblaartjies
60 ml water, plus ekstra skeut kookwater
Poffers: Meng die bruismeel, bakpoeier, strooisuiker en sout saam in 'n bak. Klits die eiers, melk en maaskaas saam in 'n afsonderlike bak en roer die vanieljegeursel, pynappelstukkies en tiemie by. Voeg die eiermengsel by die droë bestanddele en meng goed tot 'n gladde, dik beslag.
Braai lepels vol van die mengsel in 'n pan met matige warm olie tot goudbruin en deurgaar. Skep die poffers met 'n gaatjieslepel uit en dreineer op kombuispapier.
Rumkaramel: Verhit die suiker en water stadig oor lae hitte tot die suiker opgelos is. Voeg die vanieljepeul en -saadjies by. Verhit tot kookpunt en prut tot die mengsel 'n goue karamelkleur kry.
Voeg 'n klein skeut kookwater by om die karamelliseringsproses te stop en laat die karamel weer een keer vinnig opkook. (Die karamel moenie dik wees nie, eerder 'n dun stroop, sodat dit oor die poffertjies gedrup kan word. As dit te dik is, voeg nog kookwater by en laat weer vinnig deurkook voor jy die rum byvoeg.)
Sodra die karamel reg is, verwyder van die hitte en voeg die rum by (versigtig, dit sal opborrel). Laat staan die karamel vir 'n paar minute en sit voor met die poffertjies.